Madaxweyne Biixi waxa uu ugu horreyn jawaab ka bixiyey hadal ka soo yeedhay Soomaaliya, waxaanu yidhi, “Safarkii aynnu galnay iyo midnimadaa Somaliland cadowgeedu ma uu filaynin inay Somaliland marka ay qaran-nimada tahay isku mid tahay, iyadu dhexdeeda ay ka dooddo, laakiin qaranka iyo hawlihiisa iyo dalka ay u midaysan tahay, taasina waxay kalliftay in dawladda Xamar muddadii aynnu wareegaynay ay laba goor hadlaan oo Golahooda dhexe dorraad ayuu fadhiistay oo waxay yidhaahdeen wada hadaladii Soomaali dib loogu mideynayey ayaa la ambaqaadayaa, oo Somaliland waxa loola hadlayaa si Soomaali loo mideeyo, waxaana weeyi haddii Gu mooyee aanu garaad ba ku kordheyn”, waxaanu intaasi ku daray, “Qoladaa Xamar ku shirtay ee Wasiirada ahna waxaan leeyahay soddon sano oo heegan, dagaal, muran, dood iyo toban sano oo halgan ahaa iyo waliba 27sanadood oo Somaliland xor aheyd, markaa ninka yidhi waxaan u shirayaa inaan soo celiyo caqli ma leh oo garasho maaha”.
